Boicot masiv al cumpărăturilor, după creșterea prețurilor la raft, în Croația. Protestul s-a extins în Balcani, vânzările au scăzut
Protest inedit față de creșterea prețurilor la alimente, dar și la alte categorii de produse. Oamenii au refuzat să mai meargă în supermarketuri pentru cumpărături, iar comercianții au înregistrat scăderi serioase ale vânzărilor. Comercianții din Croația înregistrau vineri o cifră de afaceri mai mică cu 42% față de vinerea trecută, o consecință a apelului la boicotarea magazinelor lansat de Asociațiile pentru protecția consumatorilor pentru a denunța umflarea prețurilor. A început în Croația, dar s-a extins în țările balcanice, scrie Euronews.